Komission asetus (EY) N:o 651/2002, annettu 16 päivänä huhtikuuta 2002, neuvoston asetuksen (EY) N:o 1673/2000 ja asetuksen (EY) N:o 245/2001 mukauttamisesta kylvämiseen tarkoitettujen hampunsiementen yhdistetyn nimikkeistön koodien osalta



Virallinen lehti nro L 101 , 17/04/2002 s. 0003 - 0004



Komission asetus (EY) N:o 651/2002, annettu 16 päivänä huhtikuuta 2002, neuvoston asetuksen (EY) N:o 1673/2000 ja asetuksen (EY) N:o 245/2001 mukauttamisesta kylvämiseen tarkoitettujen hampunsiementen yhdistetyn nimikkeistön koodien osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maataloustuotteisiin käytettävän yhteisen tullitariffin nimikkeistön mukautusmenettelystä 5 päivänä helmikuuta 1979 annetun neuvoston asetuksen (ETY) N:o 234/79(1), sellaisena kuin se on viimeksi muutettuna asetuksella (EY) N:o 3290/94(2), ja erityisesti sen 2 artiklan 1 kohdan, ottaa huomioon kuiduntuotantoon tarkoitetun pellavan ja hampun yhteisestä markkinajärjestelystä 27 päivänä heinäkuuta 2000 annetun neuvoston asetuksen (EY) N:o 1673/2000(3) ja erityisesti sen 9 ja 14 artiklan, sekä katsoo seuraavaa: (1) Tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta 6 päivänä elokuuta 2001 annetussa komission asetuksessa (EY) N:o 2031/2001(4) säädetään yhdistetyn nimikkeistön muutoksista erityisesti kylvämiseen tarkoitettujen hampunsiementen osalta. (2) Asetuksen (EY) N:o 1673/2000 5 artiklassa on hampun tuontia koskevia säännöksiä. Mainitussa artiklassa tarkoitetut tuotteet, kylvämiseen tarkoitetut hampunsiemenet mukaan luettuina, yksilöidään yhdistetyn nimikkeistön koodeilla. Kuiduntuotantoon tarkoitetun pellavan ja hampun yhteisestä markkinajärjestelystä annetun neuvoston asetuksen (EY) N:o 1673/2000 yksityiskohtaisista soveltamissäännöistä 5 päivänä helmikuuta 2001 annetun komission asetuksen (EY) N:o 245/2001(5), sellaisena kuin se on viimeksi muutettuna asetuksella (EY) N:o 52/2002(6), liitteessä säädetään asetuksen (EY) N:o 1673/2000 5 artiklan mukaisesti hampun ja erityisesti kylvämiseen tarkoitettujen hampunsiementen tuonnissa käytettävästä yhteisestä todistusmallista. (3) Asetuksen (EY) N:o 1673/2000 5 artiklan 2 kohdan toinen luetelmakohta sekä asetuksen (EY) N:o 245/2001 liite olisi näin ollen mukautettava. (4) Tässä asetuksessa säädetyt toimenpiteet ovat luonnonkuitujen hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Korvataan asetuksen (EY) N:o 1673/2000 5 artiklan 2 kohdan toisen luetelmakohdan teksti "- CN-koodiin 1207 99 10 kuuluvien, kylvettäviksi tarkoitettujen hampunsiementen mukana on oltava todisteet siitä, että tetrahydrokannabinolipitoisuus (THC) ei ylitä asetuksen (EY) N:o 1251/1999 5 a artiklan mukaisesti vahvistettua pitoisuutta," seuraavalla tekstillä: "- CN-koodiin 1207 99 20 kuuluvien, kylvettäviksi tarkoitettujen hampunsiementen mukana on oltava todisteet siitä, että tetrahydrokannabinolipitoisuus (THC) ei ylitä asetuksen (EY) N:o 1251/1999 5 a artiklan mukaisesti vahvistettua pitoisuutta,". 2. Muutetaan asetuksen (EY) N:o 245/2001 liite seuraavasti: a) Korvataan 16 kohdassa koodi " ex 1207 99 10 " koodilla " ex 1207 99 20 ". b) Korvataan 24 kohdassa koodi "CN 1207 99 10 " koodilla "CN 1207 99 20 ". 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä huhtikuuta 2002. Komission puolesta Franz Fischler Komission jäsen (1) EYVL L 34, 9.2.1979, s. 2. (2) EYVL L 349, 31.12.1994, s. 105. (3) EYVL L 193, 29.7.2000, s. 16. (4) EYVL L 279, 23.10.2001, s. 1. (5) EYVL L 35, 6.2.2001, s. 18. (6) EYVL L 10, 12.1.2002, s. 10.